Diari Oficial de la Generalitat Valenciana


Sumari del DOGV 6015, del 18-05-2009 (2009/5254)

RESOLUCIÓ de 20 de febrer de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa, l'aprovació del projecte d'execució i l'addenda a este, per a la construcció de la xarxa de distribució de gas natural al municipi de Benijófar, en favor de Gas Natural Cegás, SA. Expedients números CBREDE/2007/36/03 i CBREDE/2007/64/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6015

Data del DOGV
:   18-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5254


Data del document
:   20-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benijófar
    * gas natural
    * empresa privada

RESOLUCIÓ de 20 de febrer de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa, l'aprovació del projecte d'execució i l'addenda a este, per a la construcció de la xarxa de distribució de gas natural al municipi de Benijófar, en favor de Gas Natural Cegás, SA. Expedients números CBREDE/2007/36/03 i CBREDE/2007/64/03. [2009/5254]  
Vist l'escrit presentat per Gas Natural Cegás, SA, amb data 29 de maig de 2007 davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Benijófar, firmat per tècnic competent i visat pel col·legi oficial corresponent en data 2 de maig de 2007, perquè li siga atorgada l'autorització administrativa i l'aprovació del projecte d'execució per a la distribució de gas natural al municipi de Benijófar, província d'Alacant. (CBREDE/2007/36/03).  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Información i La Verdad el dia 23 de juliol de 2007, en el Butlletí Oficial de la Província d'Alacant de 31 de juliol de 2007 i en el Diari Oficial de la Comunitat Valenciana de 31 de juliol de 2007.   
D'acord amb la documentació que es troba en l'expedient, no s'han presentat al·legacions a la petició.  
Vist que s'ha sol·licitat pel Servici Territorial d'Energia informe a l'Ajuntament de Benijófar, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud de Gas Natural Cegás, SA, i s'ha remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat i l'informe sol·licitat, en el qual es manifesta, en síntesi el següent:  
- Que no hi ha una relació de finques afectades i que no s'ha consultat amb l'Ajuntament sobre el disseny del traçat plantejat a fi que s'ajuste al planejament urbanístic, ja que afecta diversos sectors de sòl urbanitzable, alguns en fase d'execució i en alguns altres no és correcte l'àmbit assenyalat, igual que l'ordenació detallada d'estos. Que el traçat en nucli urbà discorre per carrers recentment reurbanitzats i que una part d'este discorre per un sector de sòl urbanitzable sense detallar, per la qual cosa hauria de modificar-se perquè ho faça pel límit del sector i no condicione l'ordenació d'este al traçat de la canonada.  
Traslladat el referit informe a l'empresa sol·licitant, va presentar l'escrit de contestació i va manifestar que per a permetre ajustar la xarxa inicialment dissenyada als plantejaments de l'Ajuntament de Benijófar quant a conveniència de traçats s'ha elaborat una addenda al projecte d'execució presentat que acompanya l'escrit presentat.  
Remesa novament la sol·licitud d'informe a l'Ajuntament de Benijófar pel Servici Territorial d'Energia, que acompanya l'addenda presentada, no figura en l'expedient contestació respecte d'això.  
Vista l'addenda al projecte d'execució presentada en data 24 de setembre de 2007 per Gas Natural Cegás, SA, com a conseqüència de les condicions realitzades en l'informe de l'Ajuntament de Benijófar, firmada per tècnic competent i visada pel col·legi oficial corresponent en data 19 de setembre de 2007.  
Vist que la companyia Gas Alicante, SA, va presentar escrit amb data 22 d'agost de 2007, davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Benijófar, firmat per tècnic competent i visat pel col·legi oficial corresponent en data 20 d'agost de 2007, perquè li siga atorgada l'autorització administrativa per a la distribució de gas natural al municipi de Benijófar, província d'Alacant. (CBREDE/2007/64/03).  
Vist que per resolució de la Direcció General d'Energia, de 7 de novembre de 2008, es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport, de la Generalitat, a nom de Gas Alicante, SA, a favor d'Endesa Gas Distribución, SA, i tindre a esta com a successora universal en tots els procediments en tramitació davant d'esta Direcció General en relació amb les instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que el Servici Territorial d'Energia d'Alacant va traslladar la petició a l'empresa Gas Natural Cegás, SA, de la sol·licitud efectuada per Endesa Gas Distribución, SA, a fi de presentar les consideracions que estimara oportunes, la qual cosa va efectuar per mitjà d'escrit en el qual, en síntesi, manifesta:  
1. Que és part interessada en l'expedient, i ha presentat la sol·licitud d'autorització administrativa per a la gasificació al municipi de Benijófar que es tramita en l'expedient CBREDE/2007/36/03. 2. Que el projecte presentat per Cegás, es connecta a través d'un eix MOP 16 ampliació del gasoducte de gas natural Redován-Los Montesinos-Torrevieja, del grup Gas Natural, que disposa d'autorització administrativa i que actualment està en construcció. La gasificació de Benijófar està inclosa com a part d'una zona integral, amb un eix de subministrament troncal amb pressió de subministrament MOP 5, que a través de les poblacions de Benijófar i Rojales relligarà amb la xarxa prevista a Guardamar del Segura, i crea una xarxa mallada en tota la zona, amb pressions MOP 5 i MOP 0,5 per a majors garanties de subministrament i seguretat, per tant, a fi d'evitar pràctiques ineficients com la coexistència de distribuïdores en una mateixa zona, no té objecte tindre en compte la sol·licitud de Gas Alicante, SA. 3. Que en el projecte presentat per Gas Alicante, SA, s'observen deficiències tècniques com són, la determinació del punt de connexió a la xarxa d'alta pressió, sense que la xarxa bàsica proposada garantisca la seua validesa per als tipus de subministrament ni a tota la zona d'expansió de sòl del municipi, manca a més d'una descripció de l'organització, sistemàtiques i recursos destinats a diferents operacions annexes a l'autorització que sol·licita. 4. Que d'altra banda, l'empresa al·legant manifesta que el projecte per esta presentat reunix les característiques que no té el presentat per Gas Alicante, SA, els avantatges d'este i la posició rellevant que com a empresa distribuïdora té a l'àmbit de la Comunitat Valenciana.  
El referit escrit es va traslladar a l'empresa peticionària, sense que figure en l'expedient contestació respecte d'això.  
Vist que sol·licitat pel Servici Territorial d'Energia informe a l'Ajuntament de Benijófar, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud d'Endesa Gas Distribución, SA, va ser remés l'informe sol·licitat, en el qual es manifesta el següent:  
- Que no s'ha definit en el projecte la connexió a la xarxa projectada amb la xarxa general de subministrament i que no s'ha consultat amb l'Ajuntament sobre el disseny del traçat a fi que s'ajuste al planejament urbanístic, ja que afecta diversos sectors de sòl urbanitzable, alguns d'estos en fase d'execució. Finalment, que el traçat en nucli urbà discorre per carrers recentment reurbanitzats.  
Traslladat el referit informe l'empresa sol·licitant, va presentar escrit de contestació en què manifesta:  
- Que el projecte presentat és una sol·licitud d'autorització administrativa prèvia i que el subministrament de gas a la població es realitzarà des d'un ramal MOP 16 objecte d'un altre projecte. Que el disseny de la xarxa s'adequa al planejament urbanístic, ja que discorre per sòl ja consolidat, i s'ha considerat tant els consums actuals, com els deguts al creixement vegetatiu de la població i els nous generats pel desenvolupament del sòl urbanitzable. Que en el cas que li siga atorgada l'autorització administrativa, serà presentat el projecte tècnic d'execució per a la seua aprovació, el qual acordarà amb l'Ajuntament.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió: a través de gasoducte, sense determinar.  
Subministrament provisional, fins a l'obtenció de la connexió definitiva al gasoducte, per mitjà de planta satèl·lit d'emmagatzemament de gas amb ubicació no determinada.  
- Estacions de regulació i mesura (ERM). Una ERM, amb rang de pressió MOP 16/MOP 4(1), amb pressió màxima d'entrada de 16 bar i màxima d'eixida de 5 bar, de dos línies (una de reserva) i cabal de 1000 m³(n)/h, i una tercera línia de regulació manual.  
La segona ERM, amb rang de pressió MOP 4/MOP 0,15(1), està constituïda per dos línies (una de reserva) i cabal 750 m³(n)/h.  
- Xarxa bàsica i secundària. La pressió de la xarxa és de MOP 4(1), procedent de la primera ERM descrita, amb destí a alimentar el nucli urbà i les urbanitzacions, es realitza amb canonada construïda en polietilé PE-100, d'alta densitat SDR 17'6, diàmetre nominal de 110 mm i amb una longitud de 2.230 m.  
La xarxa secundària, amb pressió MOP 0,15(1) alimenta igualment la població del nucli urbà i les urbanitzacions. S'inicia en la segona ERM descrita amb canonada construïda en polietilé PE-100, d'alta densitat SDR 17,6, de diàmetres 160 mm i 110 mm, amb longituds respectives de 2.275 m i 1.215 m. L'últim tram s'executa amb canonada de 90 mm de diàmetre i longitud 420 m, i està construïda, igualment, en polietilé PE-100 de mitjana densitat SDR 11.  
- Pla d'expansió: la primera ERM i la xarxa de distribució en MOP 4(1) s'instal·laran durant els dos primers anys des de la consecució de l'autorització administrativa d'execució, per a arribar a les primeres zones d'actuació, les zones urbanes consolidades i aquelles altres d'imminent urbanització.  
Durant la primera anualitat es realitzarà la posada en gas d'un tram de la xarxa, que es continuarà en els anys següents d'acord amb el creixement vegetatiu de totes les zones.  
Vist que Endesa Gas Distribución, SA, i Gas Natural Cegás, SA, reunixen els requisits establits en el capítol II del títol II del Reial Decret 1434/2002 de 27 de desembre, per a l'exercici de l'activitat de distribució.  
Atés que en la data que es dicta esta resolució, consten justificadament acreditades a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al Pla d'Expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i de les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de les xarxa de distribució de gas natural al terme municipal de Benijófar, íntima connexió als efectes de la resolució, es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar l'acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió al gasoducte Redovan-Los Montesinos-Torrevieja- a través d'antena de distribució de gas natural al municipi de Benijófar, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Benijófar, i denegar la resta de sol·licituds que conformen i que han sigut acumulades a este expedient i atorgar a Gas Natural Cegás, SA, l'autorització administrativa per a la construcció de la xarxa de distribució de gas natural a la localitat de Benijófar, a la província d'Alacant.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 6.643,33 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia d'Alacant, per a garantir el compliment de les seues obligacions, de conformitat amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic d'esta autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data la notificació.  
Segon  
Aprovar a Gas Natural Cegás, SA, el projecte d'execució i l'addenda a este firmats per tècnic competent i visats pel col·legi oficial corresponent, en dates 2 de maig de 2007 i 19 de setembre de 2007, respectivament, per a la construcció de la xarxa de distribució de gas natural a la localitat de Benijófar, província d'Alacant i les característiques principals de la qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió: amb el gasoducte Redován-Los Montesinos-Torrevieja, que disposa d'autorització administrativa, a l'eixida de l'ERM, pròxima a la urbanització La Dehesa del terme municipal de Benijófar.  
- Estació i armari de regulació i mesura. (ERM i ARM). L'ERM té un rang de pressió MOP 16/MOP 4(1), i el rang de l'ARM MOP 4/MOP és de 0,4(1), i està situat a l'entrada del nucli urbà, i el cabal nominal és de 500 m³(n)/h.  
- Traçat i característiques de les xarxes: des del punt de connexió deriva una antena amb pressió MOP 4(1) per mitjà de canonada de polietilé PE-100, qualitat SDR 17,6 de diàmetre nominal 200 mm, i una longitud, fins a l'ARM, de 3.315 m. Es prolonga en doble canalització amb l'antena MOP 0,4(1), que procedix de l'eixida de l'armari de regulació i mesura (ARM) mencionat i recorre els carrers Antonio Orts, i de Los Montesinos per a finalitzar al carrer Ramón y Cajal.  
La xarxa amb pressió MOP 0,4(1), amb distribució i traçat segons s'especifica en el pla núm. 5611-MT 9.1. Rev 00 de l'addenda visada en data 19 de setembre de 2007, està realitzada amb canonada en polietilé PE-100, i qualitat SDR 17,6, amb diàmetres 200, 160, 110 i 90 mm i longituds, respectivament, de 359 m, 1.375 m, 2.250 m, i 416 m.  
Les canonades discorren en condicions normals, a una profunditat de 0,60 m en les voreres, i a 0,80 m en un altre tipus de terreny.  
- Zona geogràfica. Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'expansió. La fase I, que s'ha d'executar en la primera anualitat des de la data d'esta autorització administrativa es correspon amb l'apartat descrit anteriorment Xarxes, fent coincidir i simultaniejant l'execució tant de la xarxa a pressió MOP 4(1) com la de distribució interior la pressió de la qual és de MOP 0,4(1).  
La fase II, que s'ha d'executar en la segona anualitat i en la quarta, per mitjà de l'ampliació de les xarxes descrites en la fase I, estarà en funció del creixement vegetatiu de les zones.  
La fase III, està emmarcada en el temps pel desenvolupament que es produïsca en els desenvolupaments urbanístics.  
- Pressupost del projecte i addenda presentats: 332.166,76 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte i l'addenda presentats, en els terminis establits en les fases anteriorment descrites, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11 aprovat per Reial Decret 919/2006, de 28 de juliol (BOE 4 de setembre 2006). De la mateixa forma, les instal·lacions s'hauran d'ajustar a les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
2. En el termini de sis mesos comptadors des de la notificació d'esta resolució, Gas Natural Cegás SA, presentarà davant del Servici Territorial d'Energia d'Alacant el projecte d'execució corresponent al ramal i a les instal·lacions necessàries des del punt d'entrega descrit fins a l'entrada en la xarxa de distribució del municipi.  
3. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
4. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
(1) MOP= màxima pressió d'operació en bars.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 20 de febrer de 2009.- El director general d'Energia: Antonio Cejalvo Lapeña.